অন্যদিকে, আন্দোলনের প্রস্তুতি হিসেবে বিএনপির সাংগঠনিক কাঠামো আরও শক্তিশালী করার কাজও চলছে। দ্রুত দলের বিভিন্ন অঙ্গ সংগঠনের কেন্দ্রীয় কমিটি পূর্ণাঙ্গকরণসহ সারাদেশে নানা কর্মসূচি ঘোষণা করা হতে পারে। এ বিষয়ে বিএনপি মহাসচিব মির্জা ফখরুল ইসলাম আলমগীর সমকালকে বলেন, সুষ্ঠু নির্বাচনের জন্য বিএনপি চেয়ারপারসন খালেদা জিয়ার মুক্তি, তফসিলের আগে সরকারের পদত্যাগ, নির্বাচনকালীন নিরপেক্ষ সরকার গঠন, নির্বাহী ক্ষমতা দিয়ে সেনাবাহিনী মোতায়েন এবং ইসি পুনর্গঠন তাদের ন্যায্য দাবি। এসব দাবি পূরণে তারা সর্বাত্মক আন্দোলনে নামবেন। দাবি পূরণে সরকারকে বাধ্যও করা হবে।